Swilaveko swo pulana leswi nga kumekaka: Swikombekiso swa vuleteri swi fanele ku endla nxavo wa swo pulana wu tshama wu ri ehansi na ku khutaza ku va na swona ka le kusuhi hi ku endla swilaveko swo pulana swi olova, ku teka switirhisiwa swo pimiwa na ku tsundzuka ntikelo wa vatirhi vamasipala vo tala. Hambi swi ri tano swi ta tsundzukiwa leswaku nkoka wo pulana wa laveka ku sivela ku onha mali eka vuhlayisi bya mali lebyi nga fanelangiki. Hikokwalaho maendlelo yo pulana ma nga hambana exikarhi ka nkhetekanyo wa A (methiropholithene) na wa C (xifundza) vatirhi va nawu va le mugangeni etlhelweni rinwana, na nkhetekanyo wa B (masipala wa le mugangeni) eka tlhelo rinwana? Mfumo wu na ntirho lowu nga rhwexiwa wona hi Vumbiwa ku tiyisa leswaku - laha swi lavekaku kona na swona loko swi koteka hi swa timali - leswaku hinkwavo vaaka-tiko va kota ku va na timfanelo ta vona ta nkoka ku fikelela misava na/kumbe tiyindlu. Laha swiyimo swo karhi swo fana na ku ngheneriwa ka misava hi vunyingi bya vanhu swi endlekaku kona, mfumo wu na ntirho wo pfuneta vinyi va misava ku sirhelela misava ya vona.